*2063 FAKULTET ORGANIZACIJE I INFORMATIKE U VARAŽDINU*

**OBRAZLOŽENJE OPĆEG DIJELA FINANCIJSKOG PLANA**

Financijski plan napravljen je u skladu s Uputama za izradu i dostavu prijedloga financijskih planova proračunskih korisnika razdjela 080 – Ministarstvo znanosti i obrazovanja za razdoblje 2025. – 2027., dostavljenih od strane Ministarstva znanosti i obrazovanja te prema limitima (za redovnu djelatnost, programsko financiranje javnih visokih učilišta, program vježbaonica visokih učilišta) dostavljenih od Sveučilišta u Zagrebu.

Planiranje u financijskom planu provodimo prema novčanom načelu koje se razlikuje od načela nastanka događaja temeljem kojeg se evidentiraju sve poslovne promjene rashodovne strane u financijskoj godini dok se prihodi evidentiraju kada su uplaćeni.

U vremenskom periodu (2025.-2027.) na koje se ovaj financijski plan odnosi postoji mogućnost da će doći do realizacije projekta „Centar za predinkubaciju“, u skladu s čime će se pojaviti veća investicijska ulaganja koja će se prikazati kroz promjenu (rebalans) plana.

**PRIHODI I PRIMICI**

Ukupni planirani prihodi za 2025. godinu iznose 8.267.068 € od čega se 8.266.709 € odnosi na opće prihode poslovanja, dok se 359 € prihoda planira od nefinancijske imovine.

Ukupni prihodi poslovanja planirani su iz izvora 11 (opći prihodi i primici), izvora 31 (vlastiti prihodi), izvora 43 (prihodi za posebne namjene) te izvora 61 (donacije) dok se prihodi od nefinancijske imovine planiraju sa izvora 71 (prihodi od prodaje ili zamjene nefinancijske imovine i naknade štete s naslova osiguranja). Prihodi od EU projekata planiraju se iz izvora 51 (pomoći EU) te izvora 52 (ostale pomoći i darovnice).

Dinamika oko vrsta prihoda postoji eventualno oko njihovog postotka sudjelovanja u ukupnim prihodima, dakle eventualne promjene uslijed smanjenja ili povećanja. U planu za 2025. godinu i projekcijama za 2026. i 2027. godinu nema većih promjena osim prihoda za EU projekte kod kojih većina projekata završava 2025. godine odnosno 2026. godine pa se pojedini izvor financiranja smanjuje. Predviđamo da će ponovo doći do povećanja pojedinih izvora EU projekata u narednim godinama nakon uspješnih i odobrenih prijava.

***Izvor 11***

Prihodi iz izvora 11 planirani su za 2025. godinu u ukupnom iznosu od 5.995.149 € u skladu sa zadanim limitima dostavljenima od strane Ministarstva znanosti i obrazovanja odnosno Sveučilišta u Zagrebu.

Nakon što je usvojeni državni proračun, bilo je potrebno uskladiti financijske planove pa tako prihodi iz izvora 11 planirani za 2025. godinu iznose 5.945.063 €, za 2026. godinu 5.995.073 € te za 2027. godinu 6.020.651 €.

Za 2025. godinu planirano je 5.161.227 € za redovnu aktivnost (plaće i dr.), a za 2026. i 2027. godinu planirano je povećanje prihoda za 0,49% u odnosu na prethodnu godinu.

Prihodi za programsko financirane javnih visokih učilišta iznose 772.998 €. Prihodi su temeljem limita zadanih od strane Sveučilišta, planirani za 6.742 € manje u odnosu na plan za 2024. godinu, dok su projekcije plana za 2026. povećane za 3,19% u odnosu na 2025. Projekcija plana za 2027. je veća za 0,02% od projekcije za 2026. godinu.

Prihode za programe vježbaonica visokih učilišta planiraju se na razini od 10.838 €. Planirano je više prihoda u odnosu na realizaciju mentorske nastave za akademsku godinu 2023/2024.

Projekcije plana za 2025. i 2026. godinu su na razini plana za 2025. godinu.

***Ostali izvori – 31, 43, 61, 71, 51, 52***

Prihodi iz izvora 31, 43, 61 i 71 planirani su za 2025. godinu u skladu s realizacijom tekuće godine te planom iz prethodne godine (projekcije za 2025.g.). Projekcije plana za 2026. i 2027. godinu ostaju na istoj razini kao i 2025. g. Dodatno obrazloženje nalazi se u obrazloženju rashoda.

**RASHODI I IZDACI**

Ukupni planirani rashodi za 2025. godinu iznose 8.317.154 € od čega se 8.196.440 € odnosi na rashode poslovanja, a 120.714 € rashoda se planira za nefinancijsku imovinu.

***Izvor 11***

Rashodi koji se financiraju iz izvora 11 planirani su za 2025. godinu u ukupnom iznosu od 5.945.063 € u skladu sa zadanim limitima dostavljenima od strane Ministarstva znanosti i obrazovanja odnosno Sveučilišta u Zagrebu.

Rashodi za stavke redovne djelatnosti iznose 5.161.227 €, te su dobiveni na način da su ukupni rashodi namijenjeni za plaće zaposlenika i materijalne rashode uvećani u skladu s dostavljenim limitima od strane Sveučilišta. Projekcije plana za 2026. i 2027. godinu povećane su za 0,49% u odnosu na prethodnu godinu.

Rashodi za programsko financiranje javnih visokih učilišta iznose 772.998 € te su temeljem limita Sveučilišta planirani manje u odnosu na plan 2024. g. za 1%, ali više u odnosu na realizaciju 2023. g. Projekcije plana za 2026. i 2027. godinu su povećane za 3,19% odnosno 0,02%.

Rashodi za programe vježbaonica visokih učilišta planiraju se na razini od 10.838 €. Planirano je više u odnosu na 2024. g., odnosno u skladu s rashodima za akademsku godinu 2023/2024. uz dodatno povećanje rashoda u odnosu na realizaciju navedene akademske godine.

Projekcije plana za 2026. i 2027. godinu su na razini plana za 2025. godinu.

Od rashoda za financiranje redovne djelatnosti najviše se planira za plaću, prijevoz te ostale rashode zaposlenika. Rashodi za programsko financiranje najviše se odnose na troškove prekovremenog rada, troškove energije, službena putovanja, uredsku opremu i namještaj te intelektualne usluge.

***Ostali izvori – 31, 43, 61, 71, 51, 52***

Rashodi iz izvora 31, 43, 61 i 71 planirani su za 2025. godinu u skladu s realizacijom tekuće godine te planom iz prethodne godine (projekcije za 2025.g.). Projekcije plana za 2026. i 2027. godinu ostaju na istoj razini kao i 2025. g. Izvori 51 i 52 uglavnom se odnose na EU projekte i njihovo planiranje ovisi o pojedinačnim planovima projekata te o dostavljenim podacima o planiranim projektima ako se sredstva doznačuju od strane proračunskog korisnika (Sveučilište, Zaklada).

Ukupni rashodi iz izvora 31 iznose 634.860 €, iz izvora 43 910.557 €, iz izvora 61 53.686 €, a iz izvora 71 359 €. Iz navedenih izvora najviše se pokrivaju troškovi redovnog rada zaposlenika i njihovih materijalnih troškova za one zaposlenike koji ne primaju plaću iz Centralnog obračuna plaća, a postoji potreba za njihovim radom za nesmetano provođenje svih aktivnosti Fakulteta; troškovi energije, intelektualne usluge, nabava uredske opreme i namještaja, dodatna ulaganja na građevinskim objektima te ostala prava (ulaganja na tuđoj imovini radi prava korištenja). Govoreći o kapitalnim rashodima, postoji stalna potreba ulaganja u računalnu opremu zbog brzog zastarijevanja i trošenja iste, ulaganja u software te stalna investicijska ulaganja (ulaganje u postojeće zgrade Fakulteta).

Rashodi iz izvora 51 i 52 planirani su na temelju postojećih projekata te novih projekata koji će započeti krajem 2024. godine odnosno početkom 2025. godine. Planirani rashodi iz izvora 51 iznose 86.398 €, a iz izvora 52 636.145 € (uključujući i plaće doktoranada te troškove doktorskog studija - HRZZ). Projekcije planova za 2026. i 2027. su znatno manje u odnosu na plan za 2025. godinu iz razloga što jedan dio projekata završava u navedenom razdoblju, a nove projekte nije moguće planirati obzirom da se isti planiraju analitički po nazivima projekata. Većina rashoda se odnosi na pokrivanje plaća zaposlenika na projektima, troškove službenih putovanja, troškove kotizacija, intelektualne usluge, troškove nabave uredskog materijala te opreme.

**PRIJENOS SREDSTAVA IZ PRETHODNE I U SLJEDEĆU GODINU**

U planu za 2025. godinu prijenos sredstava iz prethodne godine (donos) planira se na razini od 599.255 € od čega na izvoru 31 171.216 € te na izvoru 43 428.039 €. Isti iznosi planirani su za prijenos u narednu 2026. godinu. Radi se o sredstvima pretežno na redovnom računu Fakulteta, a za projektnu aktivnost planirani su uravnoteženi iznosi prihoda i rashoda iako na pojedinim projektima dolazi do stanja neutrošenih sredstava ili, s druge strane, predfinanciranja unutar kalendarske godine.

**UKUPNE I DOSPJELE OBVEZE**

U priloženoj tablici prikazano je stanje ukupnih i dospjelih obveza na dan 31. prosinca 2023. godine te stanje ukupnih i dospjelih obveza na dan 30. lipnja tekuće 2024. godine.

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 539.034 € | 525.748 |
| Dospjele obveze | 8.945 € | 20.572 |

U Varaždinu, 20. prosinca 2024. godine

Voditeljica računovodstva: DEKANICA:

Matea Šoštarec, mag. oec. prof. dr. sc. Marina Klačmer Čalopa